*****

ΚΑΝΟΝΙΣΜΟΣ (ΕΟΚ) αριθ. 2021/82 ΤΗΣ ΕΠΙΤΡΟΠΗΣ

της 23ης Ιουλίου 1982

περί αποκαταστάσεως της εφαρμογής τελωνειακών δασμών για τα επώμια εν γένει (σάλια, εσάρπες), μανδήλια λαιμού, ρινοσκέπες, κασκόλ, μανδήλες, βέλλα, βελλάκια και παρόμοια, προϊόντων της κατηγορίας 84 (κώδικας 0840), καταγωγής Ινδιών, δικαιούχων των προβλεπομένων στον κανονισμό (ΕΟΚ) αριθ. 3602/81 του Συμβουλίου δασμολογικών προτιμήσεων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 3602/81 του Συμβουλίου της 7ης Δεκεμβρίου 1981 περί εφαρμογής των γενικευμένων δασμολογικών για το έτος 1982, για τα υφαντουργικά προϊόντα καταγωγής υπό ανάπτυξη χωρών (1), και ιδίως το άρθρο 4,

Εκτιμώντας:

ότι, δυνάμει του άρθρου 2 παράγραφος 1 του εν λόγω κανονισμού, χορηγείται αναστολή των τελωνειακών δασμών για κάθε κατηγορία προϊόντων, μέσα στα όρια κοινοτικής οροφής που καθορίζεται στη στήλη 6 του παραρτήματος Β αυτού, έναντι των απαριθμουμένων στη στήλη 5 του ίδιου παραρτήματος δικαιούχων· ότι, σύμφωνα με το άρθρο 3 παράγραφος 1 του παραπάνω κανονισμού, η εφαρμογή εισαγωγικών δασμών για τα προϊόντα αυτά, καταγωγής των εν λόγω χωρών και εδαφών, αποκαθίσταται οποτεδήποτε, αφ' ης στιγμής επιτυγχάνεται η προαναφερθείσα οροφή σε κοινοτικό επίπεδο·

ότι για τα επώμια εν γένει (σάλια, εσάρπες), μανδήλια λαιμού, ρινοσκέπες, κασκόλ, μανδήλες, βέλλα, βελλάκια και παρόμοια, η οροφή διαμορφώνεται σε ύψος 71,4 τόνων· ότι, κατά την ημερομηνία της 10ης Ιουλίου 1982, οι εισαγωγές στην Κοινότητα των επωμίων εν γένει (σάλια, εσάρπες), μανδηλίων λαιμού, ρινοσκεπών, κασκόλ, μαδηλών, βελλών, βελλακίων και παρομοίων, καταγωγής Ινδιών, δικαιούχων των δασμολογικών προτιμήσεων, ανέρχονται, δια συμψηφισμού, στο ύψος της εν λόγω οροφής· ότι κρίνεται, ως εκ τούτου, σκόπιμο, λαμβανομένου υπόψη τού, από τον παραπάνω κανονισμό (ΕΟΚ) αριθ. 3602/81 ο οποίος προβλέπει την τήρηση οροφής, επιδιωκομένου σκοπού, να αποκαθίστανται οι τελωνειακοί δασμοί για τα εν λόγω προϊόντα έναντι των Ινδιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από τις 27 Ιουλίου 1982, η ανασταλείσα, δυνάμει του κανονισμού (ΕΟΚ) αριθ. 3602/81 του Συμβουλίου, εφαρμογή τελωνειακών δασμών αποκαθίσταται κατά την εισαγωγή στην Κοινότητα των παρακάτω προϊόντων, καταγωγής Ινδιών:

1.2.3.4.5 // // // // // // Κωδικός

αριθμός

// Κατηγορία

// Κλάση

του Κοινού

Δασμολογίου

// Κώδικας

ΝΙΜΕΧΕ

(1982)

// Περιγραφή εμπορευμάτων

// // // // // // // (1) // (2)

// (3)

// (4)

// // // // // // 0840 // 84 // ex 61.06 // // Επώμια εν γένει (σάλια, εσάρπαι), μανδήλια λαιμού, ρινοσκέπαι, κασκόλ, μανδήλαι, βέλλα, βελλάκια και παρόμοια: // // // // 61.06-30, 40, 50, 60 // Έτερα των πλεκτών, εξ ερίου, εκ βάμβακος, εκ τεχνητών ή συνθετικών υφαντικών ινών // // // // //

Άρθρο 2

Ο παρών κανονισμός αρχίζει να ισχύει την τρίτη μέρα που ακολουθεί εκείνη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 23 Ιουλίου 1982.

Για την Επιτροπή

Karl-Heinz NARJES

Μέλος της Επιτροπής

(1) ΕΕ αριθ. L 365 της 21. 12. 1981, σ. 90.